b'\n_START_ARTICLE_\nRat u Afganistanu (2001. \xe2\x80\x93 2014.)\n_START_SECTION_\nDoga\xc4\x91aji prije napada 2001.\n_START_PARAGRAPH_\nOd svibnja 1996., Osama bin Laden \xc5\xbeivi u Afganistanu zajedno s drugim pripadnicima al-Qaede te vodi teroristi\xc4\x8dke kampove za obuku u labavom savezu s Talibanima. Nakon \xc5\xa1to su ameri\xc4\x8dka veleposlanstva u Keniji i Tanzaniji 1998. bile bombardirane, SAD je vojno pokrenuo akciju raketiranja teroristi\xc4\x8dkih kampova u Afganistanu radi ograni\xc4\x8davanja njihova rada._NEWLINE_Vije\xc4\x87e sigurnosti UN-a je 1999. i 2000. izdalo Rezolucije 1267 i 1333 usmjerene prema talibanskom re\xc5\xbeimu koje su omogu\xc4\x87ile financijske i vojne materijalne sankcije s namjerom da se Bin Ladena izru\xc4\x8di i da mu se sudi za smrtonosno bombardiranje dvaju veleposlanstava SAD-a Africi u kolovozu 1998. te da zatvore teroristi\xc4\x8dke kampove za obuku.\n_START_SECTION_\nPo\xc4\x8detak napada na Afganistan 2001.\n_START_PARAGRAPH_\n7. listopada 2001. po\xc4\x8deli su napadi na Kabul gdje je prekinuta opskrba elektri\xc4\x8dnom energijom zatim na zra\xc4\x8dnu luku i vojni centar u Kandaharu gdje se nalazio vrhovni talibanski vo\xc4\x91a Mullah Omar te na grad Jalalabad. U 17:00 UTC, predsjednik Bush je potvrdio napade na nacionalnoj televiziji, a britanski premijer Tony Blair se obratio javnosti u Velikoj Britaniji. Bush je izjavio da \xc4\x87e hrana, lijekovi i druga pomagala biti ba\xc4\x8dena "gladnim i napa\xc4\x87enim ljudima, \xc5\xbeenama i djeci u Afganistanu " za vrijeme napada na podru\xc4\x8dja obuke talibanske vojske i terorista._NEWLINE_Ekskluzivnu snimku bombardiranja Kabula objavio je CNN i prenio drugim ameri\xc4\x8dkim postajama u otprilike 17:08 7. listopada 2001. U napadu je kori\xc5\xa1ten razli\xc4\x8dit broj tehnolo\xc5\xa1kih stvari. Na\xc4\x8delnik Zdru\xc5\xbeenog sto\xc5\xbeera ameri\xc4\x8dkih snaga general Richard Myers izjavio je da su ameri\xc4\x8dke i britanske podmornice i brodovi ispalili oko 50 Tomahawk raketa, izvedeno je 25 zra\xc4\x8dnih napada s ameri\xc4\x8dkih nosa\xc4\x8da zrakoplova, USS Carl Vinson i USS Enterprise te je u prvom valu bilo uklju\xc4\x8deno 15 bombardera, kao \xc5\xa1to su B-1 Lancer , B-2 Spirit , B-52 Stratofortress lansiranih s atola Diego Garcia. Dva teretna zrakoplova C-17 Globemaster kori\xc5\xa1teni su kako bi zra\xc4\x8dnim desantom pru\xc5\xbeili 37,500 dnevnih obroka izbjeglicama u Afganistanu na prvi dan napada._NEWLINE_Unaprijed snimljena videovrpca Osame bin Ladena je bila objavljena prije napada u kojoj je osudio napade na Afganistan. Arapska satelitska informativna televizija, Al Jazeera, izvijestila je da su te kazete primili malo prije napada. Na toj snimci bin Laden tvrdi da Sjedinjene Dr\xc5\xbeave ne\xc4\x87e uspjeti u Afganistanu i da \xc4\x87e onda pasti, kao \xc5\xa1to je pao i Sovjetski Savez te je pozvao na d\xc5\xbeihad protiv SAD-a.\n_START_SECTION_\nPo\xc4\x8detni napadi iz zraka\n_START_PARAGRAPH_\nBombarderi na velikim visinama izvan raspona protuzra\xc4\x8dne vatre bombardirali su al-Qaedine kampove za obuku i talibansku zra\xc4\x8dnu obranu. Tijekom po\xc4\x8detnog napada koji je prethodnio stvarnom napadu, postojale su \xc5\xa1pekulacije u medijima da Talibani mogu poku\xc5\xa1ati iskoristiti protuzra\xc4\x8dne rakete koje su izgradili Amerikanci koje su bile pogubne za sovjetske helikoptere tijekom sovjetske okupacije u osamdesetim godinama 20. stolje\xc4\x87a. Ako je bilo koji od tih projektila postojao u vrijeme u zra\xc4\x8dnog napada, oni nisu nikad iskori\xc5\xa1teni i SAD nije izgubio niti jedan zrakoplov u neprijateljskoj vatri. Talibani svojim protuzra\xc4\x8dnim oru\xc5\xbejem nisu mogli puno toga u\xc4\x8diniti, oslanjaju\xc4\x87i se uglavnom na oru\xc5\xbeje iz doba sovjetske invazije. Ameri\xc4\x8dko zrakoplovstvo, uklju\xc4\x8duju\xc4\x87i i juri\xc5\xa1ne helikoptere Apache, bilo je tijekom napada bez gubitaka._NEWLINE_Na po\xc4\x8detku su napadi bili usmjereni na podru\xc4\x8dje oko gradova Kabula, Jalalabada i Kandahara. U roku od nekoliko dana, ve\xc4\x87ina al-Qaedinih mjesta za obuku su te\xc5\xa1ko o\xc5\xa1te\xc4\x87ena i talibanska zra\xc4\x8dna obrana je bila uni\xc5\xa1tena. Pohod je zatim fokusiran na zapovjedne, kontrolne i komunikacijske ciljeve koji su oslabili mogu\xc4\x87nost komunikacije me\xc4\x91u Talibanima. Me\xc4\x91utim, crta koju je \xc4\x8duvao afganistanski Sjeverni savez je odr\xc5\xbeana i vidljivi uspjesi na tom boji\xc5\xa1tu jo\xc5\xa1 se nisu dogodili. Dva tjedna u ratnoj kampanji, Sjeverni savez je zahtijevao da se zra\xc4\x8dni pohod mora vi\xc5\xa1e usredoto\xc4\x8diti na prvim crtama fronte. Kako je rat dugo trajao, u pogo\xc4\x91enim podru\xc4\x8djima pove\xc4\x87avao se i broj civilnih \xc5\xbertava. U me\xc4\x91uvremenu je tisu\xc4\x87e pa\xc5\xa1tunskih militanata iz Pakistana do\xc5\xa1lo u zemlju oja\xc4\x8dati Talibane protiv snaga vo\xc4\x91enih SAD-om. _NEWLINE_Sljede\xc4\x87a faza pohoda je po\xc4\x8dela s borbenim zrakoplovima F/A-18 Hornet koji su ga\xc4\x91ali talibanska vozila u to\xc4\x8dno odre\xc4\x91enim napadima, dok su drugi ameri\xc4\x8dki zrakoplovi po\xc4\x8deli grupna bombardiranja na talibansku obranu. Sada su zapovjednici Sjevernog saveza po prvi put vidjeli ozbiljne rezultate kojima su se nadali na crtama boji\xc5\xa1nice. Talibanska su se upori\xc5\xa1ta pod pritiskom zra\xc4\x8dnih napada po\xc4\x8dela raspadati. Ameri\xc4\x8dke specijalne snage su tada pokrenule odva\xc5\xbean prodor duboko u talibanski teritorij prema Kandaharu pri \xc4\x8demu su napali i jedno Mullah Omarove postrojenje. Me\xc4\x91utim, tijek pohoda je tekao vrlo sporo.'